Marele Sfinx din Giza, una dintre cele mai emblematice structuri ale Egiptului Antic, a mistificat istoria sa de-a lungul timpului, și se crede că ascunde secrete încă nedescoperite de către oamenii de știință. Ce au descoperit aceștia până acum?
Statuia de calcar a unui sfinx culcat este, de fapt, o creatură mitică și cea mai veche sculptură monumentală din Egipt. Se crede că în țară mai sunt alți sfincși, dar încă nedescoperiți.
Sfinxul din Giza a fost construit în jurul anilor 2558 și 2532 î. Hr și înfățișează atât un sfinx mitic, cu trup de leu, și capul faraonului Khafre. Atunci când a fost ridicat, egiptenii au folosit ciocane de piatră și dălți de cupru.
În anul 1978, în colțul carierei Sfinxului, în urma unor săpături s-au găsit trei blocuri de piatră abandonate, în timp ce muncitorii le târau pentru a construi Templul Sfinxului. Tot în interior s-a identificat o trusă de instrumente ale acestora, în care se aflau borcane de apă sau ciocane de piatră.
De asemenea, aflați că Sfinxul din Giza a fost o atracție turistică și cu secole în urmă, nu doar în prezent. Inclusiv vechii greci sau romani treceau să-l vadă. Se spune că unii romani au curățat Sfinxul de nisip în secolul I d.Hr. și au făcut o scară monumentală în fața labelor monumentului.
În vârful scărilor era cândva un podium pentru a permite vizualizarea Sfinxului, dar între anii 1931 și 1932 a fost demontat în timpul săpăturilor. Astăzi, forma originală a Sfinxului a fost parțial restaurată cu straturi de blocuri de calcar.
Capul și corpului Sfinxului au fost de-a lungul timpului ținta unor acte de vandalism. Se crede că nasul i-a fost fost rupt între secolele al III-lea și al X-lea d. Hr. Circulă speculații și pe tema unor camere ascunse în Sfinx. Se zvonește că ar acoperi chiar o "Sală a Recordurilor", dar nu s-a dovedit nimic în acest sens până acum, potrivit thetravel.com
Sfinxul din Giza ar face parte din Piramida lui Khafre, a doua dintre marile piramide. Fiecare dintre acestea erau parte dintr-un complex alcătuit dintr-un palat, temple sau gropi pentru bărci solare.
S-au identificat și rămășițe ale unui sat muncitoresc, iar întreg complexul s-ar afla la 9 kilometri de malul Nilului. Pe lângă necropola de la Giza, mai există piramide la fel de misterioase, precum cele de la Abu Sir, Saqqara și Dahshur.